Ντάμιαν Γουόρνερ

Ο **Ντάμιαν Ντέιβιντ Τζορτζ Γουόρνερ** (αγγλ. *Damian David George Warner*, γενν. 4 Νοεμβρίου 1989) είναι Καναδός αθλητής του στίβου, που αγωνίζεται στο δέκαθλο. Κέρδισε το χρυσό μετάλλιο στους Ολυμπιακούς Αγώνες του 2020 (που διεξάχθηκαν το 2021) και το χάλκινο στους προηγούμενους, καθώς και 4 μετάλλια σε Παγκόσμια Πρωταθλήματα Στίβου. Επίσης κέρδισε δύο φορές τους Παναμερικανικούς Αγώνες, το 2015 και το 2019. Κατέχει μέχρι σήμερα το ολυμπιακό ρεκόρ στο δέκαθλο με 9.018 βαθμούς, το ρεκόρ των Παναμερικανικών Αγώνων στο  όπως και το ρεκόρ Καναδά, αλλά και την τέταρτη καλύτερη βαθμολογία όλων των εποχών.

Ο Γουόρνερ είναι ιδιαιτέρως αξιοσημείωτος για τις επιδόσεις του στους δρόμους ταχύτητας, με τις καλύτερες παγκοσμίως επιδόσεις για δεκαθλητή στον δρόμο των 100 μέτρων και στα 110&nbsp;μ. μετ' εμποδίων (10,12 και 13,27 δευτερόλεπτα αντιστοίχως), ενώ για ένα διάστημα είχε την καλύτερη επίδοση και στο άλμα εις μήκος, 8,28 μέτρα.

## Βιογραφικά δεδομένα και αρχές σταδιοδρομίας
Ο Ντάμιαν Γουόρνερ γεννήθηκε στο Λόντον του Οντάριο Καναδά και γονείς του ήταν ο Κέβιν Γουόρνερ και η Μπρέντγα Φίλποτ (*Philpott*). Επέδειξε για πρώτη φορά τις αθλητικές του ικανότητες στο αντίστοιχο της Α΄ Λυκείου, στο ποδόσφαιρο και την καλαθοσφαίριση. Το φυσικό ταλέντο του τον έφερε κατόπιν ομαλά στον χώρο του κλασικού αθλητισμού και κλείνοντας το εικοστό πρώτο έτος της ηλικίας του είχε ήδη κερδίσει το αργυρό μετάλλιο στο δέκαθλο στο Καναδικό Πρωτάθλημα Στίβου ανδρών του 2010 με 7.449 βαθμούς. Συνέχισε να βελτιώνεται χρονιά τη χρονιά, αναδεικνυόμενος σε πρωταθλητή Καναδά τα δύο επόμενα έτη. Η επίδοσή του όταν πήρε το πρωτάθλημα αυτό το 2012 ήταν κατώτερη από το όριο για τους Ολυμπιακούς Αγώνες (8.200 β.), αλλά εξαιτίας του «εκτιμώμενου μελλοντικού δυναμικού του» επιλέχθηκε να αγωνισθεί για λογαριασμό της χώρας του στους Ολυμπιακούς Αγώνες του 2012. Εκεί, με μεγάλη υπέρβαση του εαυτού του καθώς ξεπέρασε κατά 335 βαθμούς το τότε ατομικό ρεκόρ του, κατέλαβε την πέμπτη θέση με 8.442 βαθμούς.

Ο Γουόρνερ και η συντρόφισσά του Τζένιφερ Κότεν (*Jennifer Cotten*), πρώην εμποδίστρια, έχουν αποκτήσει μαζί έναν γιο, τον Τεό, που γεννήθηκε τον Μάρτιο του 2021.

* Αμέσως μετά το χρυσό μετάλλιο που πήρε στους Ολυμπιακούς Αγώνες του Τόκιο, στις 5 Αυγούστου 2021, τα επιμέρους ατομικά ρεκόρ του Γουόρνερ στα αγωνίσματα του δεκάθλου ήταν: 10,12 δευτερόλεπτα στον δρόμο 100 μέτρων, 8,28 μέτρα στο άλμα εις μήκος, 15,34 μ. στη σφαιροβολία, 2,09 μ. στο άλμα εις ύψος, 46,54 δευτ. στον δρόμο 400 μέτρων, 13,27 δευτ. στα 110 μ. μετ' εμποδίων, 50,26 μ. στη δισκοβολία, 4,90 μ. στο άλμα επί κοντώ, 64,67 μ. στον ακοντισμό και 4.24,73 στον δρόμο 1.500 μέτρων.

## Αποτελέσματα σε σημαντικούς αγώνες

## Παραπομπές


## Εξωτερικοί σύνδεσμοι

* Ο Ντ. Γουόρνερ στη World Athletics
* 
* Ο Ντ. Γουόρνερ στο «Team Canada»
* Ο Ντ. Γουόρνερ στο *Olympics.com*

Κατηγορία:Καναδοί αθλητές του στίβου
Κατηγορία:Δεκαθλητές
Κατηγορία:Καναδοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020